قارا صاندیق قبریستانی

قارا صاندیق قبریستانی یوخسا قره صاندیق قبریستانی باتیٛ آذربایجان بؤلکه‌سی‌نین مرکزی اولان اورمیه شهرینده، گؤل اوستو مئیدانینا یاخیٛن و جیلولوق سوی‌قیٛریٛمیٛ دؤنمینه قاییدان بیر تاریخی قبریستاندیٛر.آنایول سایتی؛ نگاهی بر قبرستانهای تاریخی اورمیهآنادولو خبر آژانسی

تانیتیمی
قارا صاندیق قبریستانی، ایندیلیکده، اورمیه‌نین مدنی خییاوانیندا، عسگرخان محلله‌سینین اوزبه‌اوزونده و گؤل اوستو مئیدانینا قالاندادیر. ایندی بو قبریستانین یئری دوکان اولوبدور. 
«قارا صاندیق مزارلیغی» غرب دؤولت‌لری‌نین موداخیله‌سی‌نین و آذربایجان موسلمان‌لاری‌نین سویقیریمی‌نین جانلی و آیدین سندی‌دیر. بو فاجعه‌لرین شاهیدی اولان رحمت الله توفیق بیر واخت‌لار میرزه محمودون امری ایله جنازه‌لرین کوتلوی شکیلده باسدیریلماسینی اؤز اوزرینه گؤتورموشدو، اورمیه تاریخی‌نین ۲۳-۲۴-جو صحیفه‌سینده یازیر: کوچه‌لردن، خیابان‌لاردان ییغیب چوخ بؤیوک بیر چوخوردا اوست-اوسته ییغیب باسدیردیق. تؤوفیق یالنیز محاربه‌نین اوچونجو گونو، یعنی ۵ مارت ۱۲۹۶-جی ایل بازار گونو اؤلن‌لرین سایینی ۱۰٫۰۰۰ نفر کیمی قئید ائدیر. «بازار گونو باش وئرن قتل عام‌دا موسلمان‌لارین ایتکی‌لری‌نین سایی اون مین نفره چاتیب، او جمله‌دن قادین‌لار، اوشاق‌لار، قوجا‌لار و جاوان‌لار».محمدعلی ارجمندی، نشریه آغری ـ شماره ۱۳۶

۱۳۹۱-جی ایلده‌کی قازینتیلار
۱۳۹۱-جی ایلده اورمیه شهرینده جیلولوق فاجعه‌سینده ائرمنی‌لر طرفین‌دن حاق‌سیز یئره قتله یئتیریلن تورک‌لرین جسدلری‌نین تاپیلدیغی تاریخی قبیریستانلیغین قالیق‌لاری اوزه چیخدی. نسه رسمی خبر آژانسلاری بو قتلی عام سندلرینی دانماغا چالیشدیلار. ایرنا خبر آژانسی
غربی آذربایجانین مدنی ارثی اوزره اوزمان رضا حیدری‌نین سؤزلرینه گؤره، قارا صاندیق‌دا اورمیه موسلمان‌لاری‌نین کوتلوی جسدلرین‌دن باشقا، بو قبیریستانلیغین آشاغی طبقه‌لرینده ایسلام سیویلیزاسیاسی‌نین ایزلری و شیرلی قاب‌لار و یئددی رنگ‌لی شوشه‌لر گؤرونور. شرق طرفده بو اراضیده ائکسکاواتورلا چوخور قازیلارکن ایسلام دؤورونه عایید گؤزل ناخیش‌لی ساخسی قاب‌لار و شیرلی قاب‌لارین قالیق‌لاری الده ائدیلمیش‌دیر. بو یئرده تونئل ده گؤرولوب کی، بو دا بو یئرده تاریخی سو کمری‌نین مؤوجودلوغون‌دان خبر وئریر.https://gunaz.tv/fa/post/43568

قایناق‌لار

بؤلمه: اورمیه
بؤلمه: اورمیه محلله‌لری